stanford-oval/wikipedia huggingface dataset:
גאומטריה אפינית
הקשר למרחבים פרויקטיביים > מורפיזמים

העתקה חד-חד-ערכית ועל מקבוצת הנקודות של גאומטריה אפינית לקבוצת הנקודות של מרחב ליניארי נקראת קולינאציה אם היא מעבירה ישרים לישרים, וקולינאציה שומרת הקבלה אם ישרים מקבילים עוברים לישרים מקבילים. אם על כל ישר יש לפחות שלוש נקודות, אז קוליניאציה שומרת תמיד הקבלה. כל קולינאציה שומרת הקבלה משרה העתקה חד-חד-ערכית ועל בין קבוצות הישרים של המרחבים, ומעבירה תת-מרחבים לתת-מרחבים. כמו כן היא שומרת תת-מרחבים אפיניים, ושומרת על בסיסים וממדים. מרחבים אפיניים שיש ביניהם קולינאציה הם איזומורפיים. קולינאציה בין מרחבים פרויקטיביים משרה קולינאציה בין מרחבים אפיניים המתקבלים מהם על ידי הסרת על-מישור, ולהפך, קולינאציה בין מרחבים אפיניים משרה קולינאציה בין המרחבים הפרויקטיביים שהם מגדירים.
קולינאציה שומרת הקבלה a ממרחב אפיני לעצמו היא הזזה אם יש מחלקת הקבלה שהישרים שלה נשמרים, ואין ל-a נקודות שבת (גם הזהות נקראת הזזה). קולינאציה שומרת הקבלה היא הומולוגיה אם יש לה נקודת מרכז (נקודה שכל ישר העובר דרכה נשמר תחת a). קולינאציה מאחד משני הסוגים האלו נקראת קולינאציה מרכזית.
ראו גם

מרחב אפיני
מרחב פרויקטיבי
גאומטריית חילה
AM (אלבום)

AM הוא אלבום האולפן החמישי של להקת האינדי רוק הבריטית ארקטיק מאנקיז. הפקת האלבום ארכה כשנה כאשר ההקלטות מבוצעות בלוס אנג'לס, עיר מגוריהם של חברי הלהקה באותה העת. בהקלטות השתתפו מספר מוזיקאים ידועים כמו ג'וש הומי, סולן להקת קווינס אוף דה סטון אייג'. האלבום זכה להצלחה מסחרית רחבה בעולם כולו וגם בביקורות אוהדות מצד אנשי התעשייה. עדות לכך היא מועמדותו לפרס מרקיורי לשנת 2013. בריאיון למגזין המוזיקה NME, אמר סולן הלהקה, אלכס טרנר, ששם האלבום הוא ראשי התיבות של שם הלהקה, בדומה לאלבום VU של להקת הוולווט אנדרגראונד.
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2013, וסיכום האלבומים של העשור השני. כתב העת בילבורד דירג את האלבום במקום ה-77 ברשימתם "100 האלבומים הטובים ביותר של העשור השני". מגזין פיצ'פורק דירג את האלבום ברשימת "200 האלבומים הטובים ביותר של העשור השני" במקום ה-152.
בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום ה-88. מגזין הרולינג סטון דירגו את האלבום במקום ה-346 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שני גרסאות שנוצרו בעבר.
רשימת שירים

| מס' | שם | משך |
| --- | --- | --- |
| 1. | Do I Wanna Know?  | 4:32 |
| 2. | R U Mine?  | 3:20 |
| 3. | One for the Road  | 3:26 |
| 4. | Arabella  | 3:27 |
| 5. | I Want It All  | 3:04 |
| 6. | No. 1 Party Anthem  | 4:03 |
| 7. | Mad Sounds  | 3:35 |
| 8. | Fireside  | 3:01 |
| 9. | Why'd You Only Call Me When You're High?  | 2:42 |
| 10. | Snap Out of It  | 3:12 |
| 11. | Knee Socks  | 4:17 |
| 12. | I Wanna Be Yours  | 3:04 |
| משך כולל: | משך כולל: | 41:43 |
כל השירים נכתבו על ידי סולן הלהקה, אלכס טרנר, מלבד "Mad Sounds" שלכתיבתו הצטרף אלאן סמית' ו-"I Wanna Be Yours" שהוא פואמה שכתב משורר הפאנק ג'ון קופר קלארק, ממנו טרנר הושפע רבות. כל השירים הולחנו על ידי הלהקה.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אירלנד | מצעד האלבומים האירי | 5 |
|  ארצות הברית | בילבורד 200 | 6 |
מיקומי שיא > מצעדי סוף שנה

|   ‏‏‏  2021> מדינה |   ‏‏‏  2021> מצעד |   ‏‏‏  2021> מיקום שיא |
| --- | --- | --- |
|  אוסטרליה | מצעד האלבומים האוסטרלי | 41 |
|  אירלנד | מצעד האלבומים האירי | 45 |
|   ‏‏‏  2023> מדינה |   ‏‏‏  2023> מצעד |   ‏‏‏  2023> מיקום שיא |
| --- | --- | --- |
|  ארצות הברית | בילבורד 200 | 78 |
|  ארצות הברית | מצעד האלבומים העצמאיים | 11 |
|  ארצות הברית | מצעד אלבומי הקטלוג | 31 |
|  ארצות הברית | מצעד האלבומים המסחריים | 45 |
|  ארצות הברית | מצעד אלבומי ה-Tastemakers | 6 |
|  ארצות הברית | מצעד אלבומי הרוק והאלטרנטיבי | 13 |
|  ארצות הברית | מצעד אלבומי הרוק | 9 |
|  ארצות הברית | מצעד האלבומים האלטרנטיביים | 6 |
|  הממלכה המאוחדת | מצעד האלבומים הבריטי | 9 |
|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |
| --- | --- | --- |
|  אוסטרליה | מצעד האלבומים האוסטרלי | 35 |
|  ארצות הברית | בילבורד 200 | 105 |
|  ארצות הברית | מצעד האלבומים העצמאיים | 16 |
|  ארצות הברית | מצעד אלבומי הרוק | 20 |
|  ארצות הברית | מצעד האלבומים האלטרנטיביים | 10 |
|  שוודיה | סוורייטופליסטן | 50 |
נתוני מכירות

| אזור | תואר | עותקים | מקור |
| --- | --- | --- | --- |
| ארצות הברית ארצות הברית (RIAA) | פלטינה 4× | 4,000,000 |  |
התעלה הקלדונית

| --- | --- |

 מידע כללי
 סוג:  תעלת מים 
 מיקום:  היילנד (סקוטלנד) 
 מדינה:  הממלכה המאוחדת הממלכה המאוחדת
 
 קואורדינטות:  57°06′45″N 4°44′19″W﻿ / ﻿57.112478°N 4.738541°W﻿ / 57.112478; -4.738541
 אתר רשמי
 he
 
התעלה הקלדונית (באנגלית: The Caledonian Canal) היא נתיב מים פנים-ארצי מלאכותי בחלקו באזור ההיילנדס שבסקוטלנד, המחבר בין חופה המזרחי וחופה המערבי. אורכה הוא 97 קילומטרים, מהם כ-35 קילומטרים מעשה ידי אדם, אשר נבנו בתחילת המאה התשע-עשרה. כיום היא מהווה יעד תיירותי בסקוטלנד.
מראה מערכת תאי השיט מדרגות נפטון שבקצה המערבי של התעלה
תיאור התעלה

התעלה משתרעת בתוואי שמצפון-מזרח לדרום-מערב, לאורך שקע האגמים הגדול (The Great Glen) שבאזור ההיילנדס. קצה אחד שלה נמצא בעיר אינוורנס שבחוף המזרחי והקצה האחר - בכפר קורפאך (Corpach) שבחוף המערבי, ליד העיר פורט ויליאם. כשני שלישים מתוואי התעלה עובר בארבעה אגמים – לוך דוכפור (Loch Dochfour), לוך נס, לוך אויך (Loch Oich) ולוך לוכי (Loch Lochy). לאורכה מצויים 29 תאי שיט וארבעה אקוודוקטים לשיט, וכן מתוחים על פניה עשרה גשרים. רשאים לשוט בה כלי שיט באורך מקסימלי של 45 מטרים וברוחב מקסימלי של 10.7 מטרים.
שמונה מתאי השיט מצויים בקטע המכונה "מדרגות נפטון" (Neptune's Staircase) שבקרבת החוף המערבי. הם משמשים להעברת כלי שיט על פני הפרש אנכי של 20 מטרים. זמן המעבר בכולם יחד הוא כ-90 דקות.
תולדות התעלה

בניית התעלה הייתה רעיון שנהגה בראשית המאה התשע-עשרה כאמצעי לספק עבודה, שהייתה נחוצה מאוד לאוכלוסיית אזור ההיילנדס, אשר סבלה בשנים שלפני כן מדיכוי תרבותי ודיכוי כלכלי בעקבות פינויי אוכלוסים כפויים (פינוי ההיילנדס). היא נחשבה גם כאמצעי שיספק מעבר קצר יותר ובטוח יותר לכלי שיט מעץ בין שני חופיה של סקוטלנד, ללא צורך לשוט סביב הקצה הצפוני של סקוטלנד.
סקר ראשון של נתיב התעלה העתידי נערך כבר בשנת 1773 עבור הממשלה על ידי ג'יימס ואט. המהנדס הסקוטי תומאס טלפורד (Thomas Telford) חיבר דין וחשבון על אפשרות בניית התעלה ב-1801. ב-1803 חוקק הפרלמנט הבריטי חוק אשר אישר את בניית התעלה. טלפורד הוזמן לתכנן ולבנות את התעלה. הוא עשה זאת בשיתוף פעולה עם המהנדס ויליאם ג'סופ (William Jessop) עד מותו של האחרון ב-1814.
מאחר שנתיב התעלה היה מרוחק ממרכזי האוכלוסייה והייצור, הבנייה החלה בשני קצותיו, כך שחלקי התעלה שהושלמו נוצלו על מנת להשיט עליהם את חומרי הבנייה הנחוצה להמשך הנתיב. הבנאים התמודדו עם קשיים הנדסיים שונים בבניית תאי השיט, הגדולים ביותר שנבנו עד אותה עת. בין השאר נמצא בוץ עמוק באתר שנועד לבניית תא השיט המזרחי ביותר, והיה צורך לערום עליו כמות גדולה של סלעים. כ-3,000 איש הועסקו בעבודת הבנייה. חלק ניכר מהעובדים שגויסו נעדרו מעבודתם, במיוחד בעת עונות איסוף תפוחי האדמה והכבול בהיילנדס. טלפורד הביא עובדים אירים למילוי מקומם, דבר שגרר תסיסה לאור מטרת התעלה לספק עבודה לתושבי ההיילנדס. בניית התעלה הייתה אמורה לארוך שבע שנים, אך התארכה ל-19, עד 1822. גם עלות הבנייה, שמומנה על ידי ממשלת בריטניה, תפחה מהסכום המתוכנן (474 אלף לירות שטרלינג) ל-910 אלף. במאמץ לחסוך בהוצאות נבנה הנתיב המלאכותי עד לעומק של 4.6 מטרים במקום 6.1 המטרים המתוכננים.
עד שנפתחה התעלה לשימוש כבר פחתה הכדאיות הכלכלית שבהפעלתה: אוניות בעלות שלדת מתכת והנעה בקיטור החלו להיכנס לשימוש, והן היו גדולות מכדי לשוט בתעלה. כמו כן, לאחר תבוסת נפוליאון ב-1815 נעלם האיום על הצי הבריטי בתעלת למאנש והים הצפוני, והצי לא נזקק להשתמש בתעלה.
בעת בניית התעלה נעשה שימוש בחומרים פגומים, ולאחר הפעלתה החלו להתגלות תוצאות הדבר. ב-1843 קרס חלק מתא השיט המערבי, ובעקבות זאת הוחלט לסגור את התעלה לשיט, לערוך בה תיקונים ולהעמיק אותה (עד ל-5.5 מטרים). העבודות נעשו בפיקוח המהנדס ג'יימס ווקר (James Walker) והושלמו ב-1847. תנועת כלי השיט בתעלה לאחר מכן הייתה מעטה מן המקווה. לעומת זאת החלה התעלה להפוך לאטרקציה תיירותית בזכות הנופים הדרמטיים שדרכם עבר נתיבה. תרם לכך גם מסעה של המלכה ויקטוריה לאורך התעלה ב-1873.
במהלך מלחמת העולם הראשונה חלה גאות במספר כלי השיט שעברו דרך התעלה: היא הייתה בטוחה יותר לשיט לספינות דיג מאשר הנתיב סביב צפון סקוטלנד, ושימשה גם להשטת חומרי גלם לנשק (בעיקר למוקשים) מארצות הברית למזרח סקוטלנד.
ב-1920 קיבל משרד התחבורה הבריטי את התעלה לידיו, וב-1962 העביר אותה לידי התאגיד British Waterways. ב-2012 העביר התאגיד את התעלות בסקוטלנד לידי החברה הציבורית Scottish Canals.
בשנים 1964–1969 הוחלפו מנגנוני שערי תאי המים שבתעלה מהפעלה ידנית להפעלה מכנית (הידראולית). בשנת 1990 היה ברור שיש לשפץ את התעלה, אך הממשלה הבריטית לא הראתה נכונות לממן את השיפוץ. בכל זאת יזם תאגיד British Waterways תוכנית שיפוץ מוצלחת, שבוצעה בהדרגה בשנים 1995–2005.
התעלה מופיעה כיום ברשימת האתרים ההיסטוריים המוגנים של בריטניה. חצי מיליון אנשים מבקרים בה מדי שנה. בין השאר רוכבים מבקרים על אופניים לאורך נתיבה או שטים בה על גבי אסדות נופש.
הערות שוליים

↑  אלו הם גשרים שהם תעלות בפני עצמם, אשר כלי שיט מסוגל לשוט על פניהם.
| --- | --- |
בקרת זהויות :  NLI: 987007534872505171  GND: 4434060-6  LCCN: sh97005609 
מראה קטע מהתעלה בחלקה המרכזי, ליד הכפר פורט אוגסטוס
חידון

ערך זה עוסק בשעשועון שבו המשתתפים מתחרים ביניהם במתן תשובות נכונות לשאלות המוצגות להם על ידי מנחה החידון. אם התכוונתם למשמעות אחרת, ראו .
חידון הוא שעשועון שבו המשתתפים מתחרים ביניהם במתן תשובות נכונות לשאלות המוצגות להם על ידי מנחה החידון, ובכך מפגינים את בקיאותם, שנינותם וזריזות מחשבתם. חידונים נערכים בבתי ספר, במפגשים חברתיים וכדומה, מודפסים בכתבי עת ומוצגים כן בשידורי רדיו וטלוויזיה, שבהם החידון פונה אל משתתפים באולפן ולעיתים גם אל המאזינים. חידונים מוצעים גם כמשחק קופסה. בנוסף למטרה התחרותית והבידורית, חידון משמש לעיתים כאמצעי חינוכי, להגברת הבקיאות בתחום מסוים.
החידון עשוי לכלול שאלות טריוויה, שאלות בקיאות (כגון חידון התנ"ך) וחידות. חידון מוזיקלי הוא חידון שבו נדרשים המתמודדים לזהות יצירה מוזיקלית על פי קטע קצר ממנה.
המתחרים בחידון פועלים כיחידים, המתמודדים זה נגד זה, כקבוצות, שבהן כל קבוצה מורכבת מבני משפחה אחת, בני כיתה אחת וכדומה, וגם בהתמודדות של מתחרה יחיד מול קבוצה גדולה של מתחרים. לעיתים מוקצב זמן קצר למענה על כל שאלה, ולעיתים מוקצב זמן מסוים למענה על כל השאלות, והישגו של המתחרה נקבע לפי מספר השאלות שעליהן הספיק לענות בזמן זה.
בישראל

חידונים מסוגים שונים הם שעשוע מקובל בישראל. דוגמאות:
חידון התנ"ך העולמי לנוער יהודי מתקיים מדי שנה, מאז 1963, ביום העצמאות, בהשתתפות שר החינוך וראש ממשלת ישראל. משתתפי החידון העולמי מגיעים אליו לאחר מבחני מיון אזוריים.
במשך שנים רבות, בחצי השני של המאה העשרים, הנחה שמואל רוזן תוכניות חידונים ב"קול ישראל", ובהן "עשרים מי יודע", "בתקווה שתבין את הרמז", ו"קפד ראשו" ששודרה בשידור חי בהשתתפות מאזינים ברשת א' בכל מוצאי שבת. התוכנית האחרונה שודרה שבוע לפני פטירתו של רוזן.הוא פרסם גם שלושה ספרי חידונים ומשחק קופסה בשם "128 מי יודע?"
מנחי חידונים נוספים הם מרדכי פרימן, שהנחה ב"קול ישראל" את חידון הידע "טובים השניים" ובטלוויזיה הישראלית את החידון "מה הקשר"; אורי זוהר, שהנחה את שעשועון הטלוויזיה "תשע בריבוע"; יצחק שמעוני, שהנחה את "החידון המוזיקלי" ב"קול ישראל" את שעשועון הידע "מקבילית המוחות" בטלוויזיה הישראלית, ואת החידון המוזיקלי "אלגרו", אף הוא בטלוויזיה הישראלית.
חידוני טריוויה נפוצים כשעשועוני טלוויזיה, ובהם "מי רוצה להיות מיליונר?", "1 נגד 100", "לעוף על המיליון" ו"המרדף".
פרודיה מפורסמת על חידון התנ"ך שודרה במסגרת תוכנית הטלוויזיה "לול".
הערות שוליים

↑  דוגמה: 20 שאלות, באתר "הארץ"
↑  כאן 11 לשעבר רשות השידור, קפד ראשו - תכניתו האחרונה של החידונאי שמוליק רוזן ז"ל | כאן 11 לשעבר רשות השידור, באתר כאן 11 לשעבר רשות השידור, ‏29 במרץ 2015
↑  "128 מי יודע?", באתר "נוסטלגיה אונליין"
| --- | --- |
בקרת זהויות :  NLI: 987007553436405171  BnF: cb126514852 (data)  GND: 4048095-1  LCCN: sh85109826  NDL: 00566954
Fearless (Taylor's Version)

Fearless (Taylor's Version) (בעברית: ללא פחד (הגרסה של טיילור)) היא ההוצאה החוזרת הראשונה של הזמרת-יוצרת האמריקאית טיילור סוויפט. ההוצאה יצאה לאור ב-9 באפריל 2021 בהוצאת חברת התקליטים ריפבליק רקורדס. בנוסף לקולה המחודש, Fearless (Taylor's Version) מורכב מכל 19 הרצועות מ-Fearless (Platinum Edition) (2009), מ-"Today Was a Fairytale" ‏(2010) ומשש רצועות כספת ("From the Vault") נוספות שהיו צריכות להופיע במקור ב-Fearless. כמו כן, היה האלבום זמין לרכישה מוקדמת כבר בצאתו.
האלבום הופק על ידי סוויפט, כריסטופר רו, ג'ק אנטונוף וארון דסנר, כשהשניים הראשונים הפיקו את רובו. 11 מתוך 26 שירי האלבום נכתבו אך ורק על ידי סוויפט. שלושה אחרים כוללים שירה נוספת של קולבי קאליי, מארן מוריס וקית' אורבן. לפני יציאת האלבום, הופצו שלושה שירים; "Love Story (Taylor's Version)" שיצא ב-12 בפברואר 2021 כסינגל מוביל, "You All Over Me" בהשתתפות מוריס שיצא ב-26 במרץ 2021 כסינגל שיווקי ו-"Mr. Perfectly Fine" שיצא ב-7 באפריל 2021 כסינגל השיווקי השני מהאלבום. עם יציאתו, Fearless (Taylor's Version) זכה לשבחים עולמיים מטעם מבקרי המוזיקה, ששיבחו את הרגש הנוסטלגי של האלבום, את השירה החזקה של סוויפט ואת ההפקה שלו, שלטענתם "נשארה נאמנה למקור".
האלבום הוא ההוצאה החוזרת הראשונה בהיסטוריה שהגיעה לראש מצעד בילבורד 200.
רקע

סוויפט הוציאה את אלבום האולפן השני שלה, Fearless, בשנת 2008. כאלבום קאנטרי פופ ששהה 11 שבועות בראש מצעד הבילבורד 200, הוא הוכתר לאלבום הנמכר ביותר בארצות הברית בשנת 2009, וזאת בנוסף לכך שחמישה שירים מתוכו נכנסו לעשירייה הפותחת במצעד הבילבורד הוט 100, ביניהם שני הלהיטים הבינלאומיים "Love Story" ו-"You Belong with Me". הוא הפך לאלבום הקאנטרי המעוטר ביותר בכל הזמנים, זכה בארבעה פרסי גראמי בטקס ה-52, כולל "אלבום השנה", והיה לראשון שלה (מבין שלושה) שזוכה בקטגוריה המרכזית הזו. Fearless קיבל את תואר היהלום על ידי איגוד תעשיית ההקלטות האמריקאי ובעקבות כך, הפכה סוויפט לאחד מהאמנים הנמכרים והמצליחים בהיסטוריה.
כשאני חושבת על האלבום Fearless, ועל מה שהקהל הפך אותו, נמרח על פני חיוך לא רצוני לחלוטין. זה היה העידן המוזיקלי בו נוצרו כל כך הרבה בדיחות פנימיות בינינו (הקהל ואני), כל כך הרבה חיבוקים שהוחלפו וידיים שנגעו, כל כך הרבה קשרים בלתי שבירים נוצרו [...] Fearless היה אלבום מלא קסמים וסקרנות. זה היה מעין יומן הרפתקאות וחקירות של נערה מתבגרת שלמדה שיעורים על החיים במרוצת הזמן.
באוגוסט 2019 הודיעה סוויפט על כוונתה להקליט מחדש את ששת אלבומי האולפן הראשונים שלה בעקבות מחלוקת המאסטרס שלה, במסגרתה נרכשו המאסטרס עליהם, על ידי מנהל המוזיקה סקוטר בראון, כחלק מרכישתו של חברת ביג משין רקורדס, חברת התקליטים לשעבר של סוויפט, עד שחתמה על חוזה הקלטות עם ריפבליק רקורדס בשנת 2019.
הקלטה והפקה

מבחינת ההפקה, רציתי מאוד להישאר נאמנה ללחנים הראשוניים והמקוריים שחשבתי עליהם לשירים האלה; וכך באמת התכנסנו וניסינו ליצור גרסה 'זהה אך טובה יותר'. שמרנו על כל אותם החלקים הקריטיים בשירים. אבל אם הייתה דרך כלשהי שנוכל לשפר את האיכות הקולית, עשינו זאת [...] כמו כן, קראתי כל שורה והאזנתי לכל קטע קולי במטרה לתקן את מה שצריך. אם אוכל לשפר משהו, אעשה זאת. לסיכומו של דבר, רציתי שזה יישאר נאמן למקור.
סוויפט הצהירה בריאיון לפיפל שהיא לא שינתה את המילים, הלחנים, הקטעים הקוליים והעיבודים האינסטרומנטליים של Fearless, אך שיפרה את איכות ההקלטה ואת הגוונים הקוליים בהוצאה החוזרת. היא הוסיפה שהיא עברה על Fearless ביסודיות, כדי לשחזר עד כמה שאפשר את סגנון הקאנטרי שאפיין אותו. סוויפט גייסה את צוות המוזיקאים הוותיק שלה, שעבד עימה על האלבום משנת 2008, במטרה לעשות זאת גם ב-Fearless (Taylor's Version).
מוזיקה ומילים

הזמרת קולבי קאליי (מימין) שמשתתפת ברצועה השביעית "Breathe" ומארן מוריס (משמאל) שמשתתפת ברצועה ה-21 "You All Over Me".
אורך המהדורה הסטנדרטית של Fearless (Taylor's Version) הוא שעה ו-46 דקות והיא מורכבת מ-26 שירים, כאשר השישה האחרונים כונו שירים "מתוך הכספת". מהדורת הדלוקס כוללת רצועה נוספת, "Love Story (Elvira Remix)". באלבום משתתפות הזמרות האמריקאיות קולבי קאליי ומארן מוריס והזמר הניו זילנדי קית' אורבן, ב-"Breathe‏", "You All Over Me" ו-"That's When", בהתאמה. 11 מהרצועות ב-Fearless (Taylor's Version) נכתבו אך ורק על ידי סוויפט; השאר נכתבו בשיתוף עם ליז רוז, הילרי לינדזי, סקוטר קרוזו, ג'ון ריץ', האחים וורן וטומי לי ג'יימס. קארי בארלו ונייתן בארלו, כותבי השירים של הלהקה האמריקאית לונה היילו, צוינו בקרדיט של "Untouchable". האלבום הופק על ידי סוויפט, כריסטופר רו, ג'ק אנטונוף וארון דסנר, כאשר השניים הראשונים מתוכם הפיקו את רובו, בעוד ששני האחרונים היו מעורבים רק ברצועות הכספת.
מוזיקה ומילים > הרכב

בהשוואה לגרסה משנת 2008, אין שינוי במילים ב-Fearless (Taylor's Version). המילים חוקרות את תחילת גיל ההתבגרות של סוויפט, הרומנטיקה בגיל ההתבגרות, ההתאהבות ושברון הלב, ועוסקת בנושאים של העצמה ואהבת המשפחה. Fearless (Taylor's Version) תואר כאלבום קאנטרי וקאנטרי פופ המאופיין בסוגת הפופ רוק, בו נעשה שימוש בכלי נגינה כמו גיטרה, תופים, בנג'ו, פידל ומיתרים. עם זאת, מבקרים המוזיקה ציינו שטון השירה של סוויפט חזק יותר, מבוקר ועמוק יותר ב-Fearless (Taylor's Version), מאשר בגרסה משנת 2008. במגזין בילבורד צוין הקשר שלו לגרסה הישנה, אך הוזכר שהוא "מכיל צליל חדשני יותר".
מוזיקה ומילים > שירים מתוך הכספת

רצועות 21–26 כונו שירים "מתוך הכספת", והן אותם השירים שלא נכללו בגרסה הסופית של Fearless‏ (2008); סוויפט הוציאה את השירים הללו כחלק מההוצאה החוזרת. "Mr. Perfectly Fine" הוא שיר קאנטרי פופ ופופ רוק, המאופיין גם בסוגת הרוק. הוא נכתב בקצבי בינוני ונעשה בו שימוש בגיטרות שונות. הליריקה שלו מציגה את סוויפט כשהיא מנסה לתאר מערכת יחסים שהסתיימה באמצעות משחק מילים. הוא כולל אזכור של שלוש המילים "Mr. casually cruel" מ-"All Too Well" משנת 2012. "You All Over Me" הוא שיר קאנטרי פופ אקוסטי, המאופיין בצלילי גיטרות וכינורות. הוא מדבר על בן אדם שאינו מצליח להתגבר על בן זוג לשעבר. עם זאת, הוא תואר כשיר "המציג את סוויפט כאחת שרוצה שלום ושלווה".
הוצאה לאור ופעולות קידום

בשנת 2019 הודיעה סוויפט על כוונתה להקליט מחדש את ששת אלבומי האולפן הראשונים שלה בעקבות מכירת הזכויות על תקליטיה. ב-11 בפברואר 2021, הכריזה על Fearless (Taylor's Version), והצהירה כי "Love Story (Taylor's Version)" ייצא לאור ב-12 בפברואר. Fearless (Taylor's Version) כולל בתוכו 26 שירים, המורכבים מכל הרצועות מ-Fearless (Platinum Edition)‏ (2009), שיר הנושא "Today Was a Fairytale" של "יום האהבה" ושש רצועות כספת ("from The Vault"). אחת מרצועות הכספת, "You All Over Me" בהשתתפות מארן מוריס, הופצה כסינגל השיווקי הראשון מהאלבום, ב-25 במרץ 2021. הסינגל השיווקי השני – רצועת כספת נוספת, "Mr. Perfectly Fine", הופץ בהפתעה ב-7 באפריל 2021, לצד קליפ מילים רשמי. האודיו הרשמי שלו, הכולל את עטיפתו של Fearless (Taylor's Version), הועלה ליוטיוב ב-9 באפריל באותה השנה, יומיים לאחר צאתו כסינגל שיווקי.
ב-2 באפריל 2021, סוויפט פרסמה את שמות רצועות הכספת ("from The Vault") באמצעות קליפ מונפש שהכיל אנגרמות שונות. למחרת, לאחר שהמעריצים פענחו את השמות, היא חשפה את רשימת הרצועות המלאה של האלבום, שכללה שיתוף פעולה עם זמר הקאנטרי הניו זילנדי קית' אורבן ברצועה "That's When". אורבן אישר את הדבר ופרסם ציוץ בטוויטר באותו היום, בו הצהיר: "ג'ק אנטונוף וארון דסנר שאלו אם אצטרף ללהקה שלהם ואמרתי לעזאזל כן!". לאחר מכן, סוויפט פרסמה ציוץ בטוויטר גם כן, בו הצהירה: "שיתפתי עימו [אורבן] פעולה בעת ש-Fearless יצא לאור והמוזיקה שלו נתנה לי השראה אינסופית [...] אני סופרת את הדקות עד שכולנו נוכל לקפוץ לעולם האמיץ הזה ביחד [כלומר, עד להוצאת המהדורה החוזרת של Fearless]". הזמרת והפזמונאית האמריקאית קולבי קאליי, שהשתתפה בשיר "Breathe" משנת 2008, הקליטה מחדש את קולותיה עבור האלבום.
ב-8 באפריל, סוויפט פרסמה טיזרים מכמה שירים בתוכנית "בוקר טוב אמריקה" ובפלטפורמות מדיה חברתיות כמו טאמבלר, טוויטר וסנאפצ'ט. Fearless (Taylor's Version) יצא לאור ב-9 באפריל 2021. העותקים הפיזיים שלו הועמדו למכירה מוקדמת באתר האינטרנט הרשמי של סוויפט. תקליטורים עם פוסטרים שיצאו במהדורה מוגבלת הועמדו למכירה באתר של טארגט בלבד.
ביקורת > הערכה ביקורתית

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
AnyDecentMusic?: 7.7/10
מטקריטיק: 82/100
ציוני ביקורות
מקור: ציון
הגרדיאן: 
דיילי טלגרף: 
i: 
NME: 
Clash: 8/10
אינדפנדנט: 
הטיימס: 
The A.V. Club: A
Exclaim!: 8/10
The Line of Best Fit: 8/10
רולינג סטון: 
Fearless (Taylor's Version) זכה לשבחים עולמיים נרחבים עם יציאתו. במטקריטיק, קיבל האלבום ציון ממוצע משוקלל של 86 בהתבסס על 13 ביקורות.
ניל מק'ורמיק מדיילי טלגרף כתב כי Fearless הוא "אלבום משובח במיוחד של שירי קאנטרי פופ, המפרט את הקיבעונות הרומנטיים של סוויפט כשהיא נכנסת לתקופת הבגרות שלה". הוא שיבח את הטון "העמוק" והבוגר יותר של קולה. שרה קרסון, כתבת מ-i כינתה את האלבום כ"נבואי" ו"נצחי" וטענה שהוא מדבר ועוסק בנושאים כמו "פרידות, חלומות, תסכולים ונשיקות ראשונות". בהמשך, היא מצאה אותו כ"נאמן בקפידה (למקור) – ונוסטלגי" ולבסוף ציינה לשבח את שש רצועות הכספת. אלכסנדרה פולארד מאינדפנדנט שיבחה את הרגש הנוסטלגי של האלבום, את נאמנותו לאלבום המקורי משנת 2008 ואת רצועות הכספת שנכללו בו. ויל הודג'קינסון מטיימס אמר כי "בדומה לפאי תפוחים בריא, [האלבום] הוא מעין חזרה נוסטלגית לבגרותה של סוויפט, רגע לפני שהיא הפכה לאחת הזמרות הגדולות בעולם". ב-USA Today פורסמה כתבה אודות הליריקה של שירי האלבום, תוך שהופנתה כלפיו ביקורת חיובית.
אלכסיס פטרידיס מגרדיאן סברה כי Fearless מבטא "זיכרונות עגומים על גיל ההתבגרות הנשית" והוסיפה "שמילותיו הן המשך של ההיסטוריה הישנה". האנה מילריאה מ-NME טענה כי האלבום "נשאר נאמן ל-Fearless משנת 2008" וציינת לשבח את ההפקה המחודשת שלו. כריס וילמן מטעם Variety, שיבח את הביצועים הקוליים באלבום וציין לשבח גם את הרעיון להוסיף שישה שירי כספת חדשים. בעודה מחמיאה לביצועים הקוליים החדשים של סוויפט, הכותבת לוסי הרברון מטעם Clash הצהירה כי "האלבום נשאר נאמן למקור".
בחודש יוני 2021 נכלל האלבום ברשימת "האלבומים הטובים ביותר של שנת 2021 עד כה" של מגזין הרולינג סטון.
הצלחה מסחרית ושיאים

חברת התקליטים ריפבליק רקורדס דיווחה כי ב-19 השעות הראשונות לצאתו, נמכר האלבום בלמעלה מ-500,000 עותקים ברחבי העולם, דבר שהרחיב את שיאה של סוויפט כאמן היחיד שהצליח לעשות זאת עם תשעה אלבומים רצופים. ב-18 בפברואר 2022, האלבום חצה את רף מיליארד ההשמעות בשירות הזרמת המדיה ספוטיפיי, ונהפך לאלבום העשירי של סוויפט שעושה זאת, ומזכה את סוויפט לאמנית הראשונה בהיסטוריה שחוצה את רף זה.
הצלחה מסחרית ושיאים > ארצות הברית

Fearless (Taylor's Version) צבר 27 מיליון השמעות בספוטיפיי בארצות הברית ביום הראשון לצאתו ובכך שבר את השיא של Justice של ג'סטין ביבר שצבר 31 מיליון השמעות ביום הראשון להוצאתו. האלבום נמכר בלמעלה מ-291,000 עותקים (מתוכם 179,000 עותקים טהורים) בשבוע הראשון לצאתו ובכך הפך לאלבום עם נתוני המכירות הטובים ביותר לשבוע הראשון להוצאה בשנת 2021, כשהשיא היה שייך לאלבום Dangerous: The Double Album של מורגן וולן. רק על פי העותקים שנמכרו בשבוע הפתיחה שלו, הפך לאלבום עם שבוע הפתיחה הטוב ביותר מאז זה של Evermore‏ (2020), השייכת לה גם כן ולאלבום הקאנטרי עם הפתיחה הטובה ביותר מאז Kill the Lights‏ (2015) של לוק בריאן. עם Folklore,‏ Evermore ו-Fearless (Taylor's Version) שהגיעו למקום הראשון במצעד הבילבורד 200 לאלבומים בפחות מתשעה חודשים, הפכה סוויפט לאמנית הראשונה שעשתה זאת, תוך ששברה את שיאה של דונה סאמר, שקבעה את השיא בשנת 1980, עם שלושה אלבומים שעשו זאת תוך 14 חודשים. Fearless (Taylor's Version) הגיע למקום הראשון במצעד אלבומי הקאנטרי והיה לשישי שלה שעשה זאת. Fearless (Taylor's Version) הגיע למקום הראשון במצעד אלבומי הקאנטרי והיה לשישי של סוויפט שעשה זאת בסך הכול ולראשון שלה מאז Red (‏2012) שעשה זאת.
18 מרצועות האלבום הופיעו במצעד שירי הקאנטרי; שיא של כל הזמנים לאישה, כשהקודמת שהחזיקה בו הייתה היא עצמה, שהכניסה למצעד 12 שירים מ-Red‏ (2012). תשעה שירים הופיעו בו זמנית במצעד הבילבורד הוט 100 ב-24 באפריל 2021, והרחיבו את שיאה כאמנית עם מרבית הכניסות במצעד (136). בסיוע Fearless (Taylor's Version), סוויפט חזרה לראש מצעד ארטיסט 100 והרחיבה את שיאה כאדם עם מרבית השבועות בצמרת המצעד.
הצלחה מסחרית ושיאים > שווקים נוספים

בפחות מחמש דקות, הצליח האלבום להימכר בלמעלה מ-205,000 עותקים ברפובליקה העממית של סין. עם יציאתו, Fearless (Taylor's Version) הגיע למקום הראשון במצעדי האפל מיוזיק שבארצות הברית ובבריטניה, מה שהפך את סוויפט לאמן הקאנטרי הראשון בהיסטוריה שעשה זאת. בנוסף לכך, רצועותיו איישו את כל העשירייה הפותחת של מצעדי האפל מיוזיק לשירי קאנטרי. באוסטרליה, הגיע האלבום למקום הראשון במצעד האלבומים של המדינה והיה לשמיני של סוויפט שעשה זאת, מה שהפך אותה לאישה השנייה בהיסטוריה שעשתה זאת (מדונה עשתה זאת עם 11 אלבומים בסך הכול). כמו כן, הפכה לאמן השני בהיסטוריה שעשה זאת עם שמונה אלבומים ברציפות (אמינם עשה זאת עם תשעה אלבומים בסך הכול). בנוסף לכך, הפכה לאמן הראשון בהיסטוריה שהתייצב עם שלושה אלבומים בפסגת המצעד במהלך 12 חודשים בלבד.
בממלכה המאוחדת, הגיע האלבום למקום הראשון במצעד האלבומים הבריטי והיה לשביעי של סוויפט שעשה זאת, מה שהפך אותה לאישה השלישית בהיסטוריה שעשתה זאת, ביחד עם מדונה (עם 13 אלבומים) וקיילי מינוג (עם 8 אלבומים). האלבום גבר על מיקום השיא של מקבילו משנת 2008, ושבר את שיאם בן 54 השנים של הביטלס, לצבירה המהירה ביותר של שלושה אלבומים בפסגת המצעד. הלהקה קבעה את השיא ב-364 ימים בין השנים 1965–1968, ואילו סוויפט קבעה אותו תוך 259 ימים בלבד. באירלנד, התייצב האלבום במקום הראשון במצעד האלבומים של המדינה; הוא גבר על מיקום השיא של הגרסה המקורית, שהגיעה בשיאה למקום השביעי בשנת 2009. סוויפט גם הרחיבה את שיאה כאישה עם מרבית האלבומים שהתייצבו בפסגת המצעד של המדינה באלף הנוכחי.